《晚年辟地为圃僭用老坡和靖节归田园居六韵》
宋代·叶茵

蚕姑馈新蛹，篱落桑柘稀。
一茧视万事，浮生同于归。
水浅凉可濯，荷深香可衣。
载言老圃计，勇决无依违。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。